section_heading: Razdoblje uspona i vrhunac na prijelazu tisućljeća
paragraph_text: Krajem 1982. g. klub mijenja ime u Odbojkaški klub Jedinstvo i pod tim imenom se natječe sve do 1992. g. Tada, već u samostalnoj Hrvatskoj, postaje OK TIM - AGM, a već sljedeće, 1993. godine, OK Meiko. U sezoni 1993/94. klub uspijeva doći do doigravanja za prvaka Druge državne lige – sjever, ali na kraju ostaje na trećem mjestu. U sastavu su nastupili Bilas, Filo, Hardi, Hoblaj, Hunjak, T. Kirić, Kolarek, Novak, R. Rešetar, Silaj, Šalamon, S. Vabec i Zachowius.